ตลาดหุ้นเอเชียสดใส รับข่าวจีนคลอดมาตรการลดผลกระทบโคโรนา
ตลาดหุ้นเอเชียสดใส รับข่าวจีนคลอดมาตรการลดผลกระทบโคโรนา
ตลาดหุ้นเอเชียสดใส รับข่าวจีนคลอดมาตรการลดผลกระทบโคโรนา
11 ก.พ. 2563

ผู้สื่อข่าวรายงานว่า ตลาดหุ้นเอเชียเปิดบวกในวันนี้ โดยได้แรงหนุนจากการที่ภาคธุรกิจและอุตสาหกรรมของจีนเริ่มกลับมาดำเนินการตามปกติเมื่อวานนี้ รวมทั้งรายงานที่ว่าธนาคารกลางและรัฐบาลจีนได้ประกาศอัดฉีดเงินทุนให้กับภาคเอกชนเพื่อลดผลกระทบของไวรัสโคโรนาที่กำลังแพร่ระบาด
โดยดัชนี SSE Composite ตลาดหุ้นจีนเปิดวันนี้ที่ 2,894.54 จุด เพิ่มขึ้น 4.05 จุด, +0.14%
ดัชนี HSI ตลาดหุ้นฮ่องกงเปิดวันนี้ที่ 27,514.25 จุด เพิ่มขึ้น 272.91 จุด, +1.00%
ดัชนี TAIEX ตลาดหุ้นไต้หวันเปิดวันนี้ที่ 11,614.25 จุด เพิ่มขึ้น 40.18 จุด, +0.35%
ดัชนี KOSPI ตลาดหุ้นเกาหลีใต้เปิดวันนี้ที่ 2,213.50 จุด เพิ่มขึ้น 12.43 จุด, +0.56%
ดัชนี FTSE STI ตลาดหุ้นสิงคโปร์เปิดวันนี้ที่ 3,168.15 จุด เพิ่มขึ้น 5.00 จุด, +0.16%
ดัชนี FBMKLCI ตลาดหุ้นมาเลเซียเปิดวันนี้ที่ 1,544.89 จุด เพิ่มขึ้น 2.09 จุด, +0.14%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,444.66 จุด เพิ่มขึ้น 13.80 จุด, +0.19%
ตลาดหุ้นญี่ปุ่นปิดทำการวันนี้เนื่องในวันสถาปนาประเทศ
โดยตลาดขานรับรายงานที่ระบุว่าภาคธุรกิจและอุตสาหกรรมของจีนเริ่มทยอยเปิดการดำเนินงานตามปกติ หลังจากที่รัฐบาลจีนสั่งขยายช่วงวันหยุดเทศกาลตรุษจีนเพื่อป้องกันการแพร่ระบาดของเชื้อไวรัสโคโรนาสายพันธุ์ใหม่
นอกจากนี้ ตลาดยังขานรับข่าวธนาคารกลางจีนจัดหาเงินกู้วงเงินรวม 3 แสนล้านหยวน หรือประมาณ 4.3 หมื่นล้านดอลลาร์ ให้กับธนาคารพาณิชย์ และธนาคารเฉพาะกิจ (policy bank) ผ่านทางโครงการเงินกู้แบบ re-lending หรือการปล่อยกู้เพื่อให้นำไปปล่อยกู้ต่อ โดยมีเป้าหมายที่จะลดผลกระทบของไวรัสโคโรนาสที่กำลังแพร่ระบาด ขณะที่รัฐบาลจีนประกาศอัดฉีดงบประมาณและผ่อนปรนภาษีให้กับบริษัทต่างๆที่มีส่วนเกี่ยวข้องกับการควบคุมการแพร่ระบาดของไวรัสโคโรนา
ทั้งนี้ คณะกรรมการสุขภาพแห่งชาติของจีน (NHC) แถลงวันนี้ว่า ณ วันจันทร์ที่ 10 ก.พ. มีผู้เสียชีวิตจากโรคปอดอักเสบที่เกิดจากการติดเชื้อไวรัสโคโรนาสายพันธุ์ใหม่ในจีนเพิ่มขึ้นอีก 108 ราย ส่งผลให้ยอดรวมผู้เสียชีวิตในจีนเพิ่มขึ้นเป็น 1,016 ราย ส่วนจำนวนผู้ติดเชื้อเพิ่มอีก 2,478 ราย ส่งผลให้ยอดรวมผู้ติดเชื้อเพิ่มขึ้นเป็น 42,638 ราย